
Parlamentul  României

Camera  Deputaţilor

  Comisia pentru                                                               Comisia pentru buget,

industrii şi servicii                                                                  finanţe şi bănci

Bucureşti, 20.12.2001                                                         Bucureşti, 20.12.2001

   Nr.23/312/2001                                                                      Nr.22/847/2001

BIROUL PERMANENT AL CAMEREI DEPUTAŢILOR

DOMNULUI PREŞEDINTE VALER DORNEANU



În conformitate cu prevederile art.89 şi 107 din Regulamentul Camerei Deputaţilor, vă înaintăm, alăturat, Raportul comun al Comisiei pentru industrii şi servicii şi Comisiei pentru buget, finanţe şi bănci asupra proiectului de Lege privind aprobarea Ordonanţei de urgenţă a Guvernului nr.160/2001 pentru completarea art.4 din Legea nr.118/1996 privind constituirea şi utilizarea Fondului special al drumurilor publice, primit cu adresa nr.684 din 10 decembrie 2001.



La întocmirea raportului, comisiile au avut în vedere avizele favorabile ale Consiliului Legislativ şi Comisiei juridice, de disciplină şi imunităţi.



În raport de obiectul şi conţinutul său, proiectul de lege face parte din categoria legilor ordinare.

              PREŞDINTE,                                                 PREŞEDINTE,

              István Antal                                           Prof.dr. Florin Georgescu

              SECRETAR,                                                   SECRETAR,

             Aurelia Vasile                                                 Akos Birtalan                                            

RAPORT COMUN

asupra proiectului de Lege privind aprobarea Ordonanţei de urgenţă a Guvernului nr.160/2001 pentru completarea art.4 din Legea nr.118/1996 privind constituirea şi utilizarea Fondului special al drumurilor publice



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii şi Comisia pentru buget, finanţe şi bănci, au fost sesizate pentru dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.160/2001 pentru completarea art.4 din Legea nr.118/1996 privind constituirea şi utilizarea Fondului special al drumurilor publice.



Ordonanţa de urgenţă a fost emisă în vederea evitării grevării bugetului de stat cu sume importante datorate pentru produsele petroliere cu o perioadă îndelungată de păstrare în cadrul rezervelor de stat şi destinate utilizării pentru intervenţii în situaţii excepţionale.

În conformitate cu prevederile art.60 din Regulamentul Camerei Deputaţilor, Comisia pentru industrii şi servicii, în şedinţa din 20 decembrie 2001 şi Comisia pentru buget, finanţe şi bănci, în şedinţa din  19 decembrie 2001, au avizat favorabil, cu majoritate de voturi, proiectul de lege şi propun supunerea spre dezbatere plenului Camerei Deputaţilor, în forma prezentată de iniţiator.

             PREŞDINTE,                                                 PREŞEDINTE,

              István Antal                                           Prof.dr. Florin Georgescu

              SECRETAR,                                                   SECRETAR,

             Aurelia Vasile                                                 Akos Birtalan

            Expert, Daniel Bădina                                                   Expert, Alexandru Onete

